

Številka: **ŠUS4-2024** Datum: **3. 6. 2024**

**Zadeva: UČBENIŠKI SKLAD IN UČNA GRADIVA 2024/2025**

Spoštovani starši!

Konec šolskega leta je pred vrati in že je čas, ko razmišljamo o nakupu učbenikov, delovnih zvezkov in potrebščin za naslednje šolsko leto.

**Učbenike** si lahko učenci izposodijo iz **šolskega učbeniškega sklada (ŠUS).** Obrabnino za učbenikeiz ŠUS vsem učencem **od 1. do 9. razreda** poravna Ministrstvo za izobraževanje, znanost in šport. Učbenike si bodo izposodili učenci v šolski knjižnici v prvih dneh novega šolskega leta.

**Učenci 1., 2. in 3. razreda bodo prvi dan pouka brezplačno prejeli tudi komplet učnih gradiv oz. delovne zvezke.**

Ob izteku šolskega leta morajo učenci vrniti komplet izposojenih učbenikov v šolsko knjižnico. Če bo kakšen učbenik uničen ali ga ne boste vrnili oz. bi ga želeli odkupiti, boste morali ob koncu šolskega leta poravnati stroške nakupa novega oz. plačati odškodnino. O tem obvestite skrbnico ŠUS do konca tekočega šolskega leta (Pravilnik o upravljanju učbeniških skladov, URL 34/2019).

V kolikor si kdo **ne želi** izposoditi učbenikov iz ŠUS, podpiše **odstopno izjavo**. Ta je objavljena na spletni strani šole in jo učenci oz. starši oddajo ali pošljejo skrbnici ŠUS.

Nakup **delovnih zvezkov** (od 4. do 9. razreda) in **šolskih potrebščin**, ki jih učenci potrebujejo, je prepuščen vaši izbiri. Lahko izbirate med ponudbami, ki so jih za vas pripravile različne založbe oz. knjigarne. **Povezave do ponudnikov učnih gradiv**, ki so zaprosili šolo za objavo, najdete na spletni strani šole.

Tudi letos bomo seznam učbenikov, delovnih zvezkov in potrebščin objavili samo v **elektronski obliki** na **spletni strani šole**. Seznam je na korespondenčni seji potrdil **Svet staršev OŠ I MS** (v maju 2024).

Zagotavljamo vam, da smo učna gradiva skrbno izbrali, vi pa se odločite za ponudbo, ki vam najbolj ustreza. Za vse informacije lahko pokličete na tel. št. **537 14 67** (šolska knjižnica).

Hvala za sodelovanje in lep pozdrav.

 Skrbnica ŠUS OŠ I MS

 Anita Šinko